08/03/2021 | Administración LocalMunicipal
Betanzos
Bases reguladoras da convocatoria para a selección de persoal laboral temporal de dous (2) condutores e seis (6) peóns de limpeza viaria

O obxecto desta convocatoria é a contratación laboral temporal, mediante a modalidade de contrato de duración determinada que proceda en cada caso (art 15.1 do E. T.; RD 2720/1998) de 2 conductores e 6 peóns de limpeza viaria, ao abeiro da Resolución da Presidencia da Deputación Provincial da Coruña n.º 2020/39428, de aprobación das bases reguladoras do Programa de Integración Laboral mediante a execución de obras e servizos mínimos municipais dos concellos da provincia de menos de 20.000 habitantes PEL-Concellos Reactiva 2021, (BOP nº 210 do 09.12.2020) Concurso-oposición.3.1. Requisitos xerais. Para poder participar no proceso selectivo será necesario reunir os seguintes requisitos xerais conforme ó artigo 56 do Estatuto Básico do Empregado Público, aprobado por Real Decreto Lexislativo 5/2015 de 30 de outubro: a) Ter a nacionalidade española, ou ser nacional doutros Estados, conforme ao establecido nos artigos 56 y 57 do Estatuto Básico do Empregado Público; b) Posuír a capacidade funcional para o desempeño das tarefas. Non padecer enfermidade, nin estar afectado por limitación física ou psíquica, incompatible co desempeño das correspondentes funcións da categoría a que se opte; c) Ter cumpridos dezaseis anos e non exceder, no seu caso, da idade máxima de xubilación forzosa, para o acceso ó emprego público; d) Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das Comunidades Autónomas, nin atoparse en situación de inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ó emprego publico; e) Estar en situación de desemprego, circunstancia que se acreditará presentando a tarxeta de inscrición no Servizo Público de Galicia; f) Posuír a titulación esixida: · Conductores: Graduado Escolar ou equivalente, asi como carnet de conducir B. No caso de titulacións obtidas no extranxeiro deberan posuir o documento que acredita fidedignamente a súa homologación; · Peóns: Certificado de escolaridade ou equivalente. No caso de titulacións obtidas no estranxeiro deberán posuir o documento que acredite fidedignamente a súa homologación. As administracións públicas, no ámbito das súas competencias, deberán prever a selección dos empregados públicos debidamente capacitados para cubrir os postos de traballo nas Comunidades Autónomas que gocen de dúas linguas oficiais. Para o caso do acceso ó emprego público de nacionais doutros estados, estarase ao disposto no artigo 57 do Estatuto Básico do empregado público.3.2. Requisitos específicos. Por outra banda, e tal e como se sinalou anteriormente, conforme o previsto no apartado 2. (obxecto do programa), das Bases do Programa de Integración Laboral mediante a execución de obras e servizos mínimos municipais dos concellos da provincia de menos de 20.000 habitantes PEL-Concellos Reactiva 2021, as persoas a contratar no programa deberán estar entre as recollidas nas devanditas bases como incluídas en situacións de exclusión laboral. Estas situacións, que deberán ser cumplidas polos candidatos para ser admitidos ao proceso selectivo no momento da presentación das solicitudes para participar, serán alomenos unha das seguintes situacións, que serán acreditados fehacientemente no momento da solicitude para participar no proceso de selección por medio de informes dos servizos sociais municipais ou autonómicos, así como certificados ou documentos expedidos por unha administración pública, acreditativos da circunstancia que se faga valer para ser admitido: · Mulleres, ao ter un diferencial de índice de paro rexistrado sensiblemente superior ao dos homes; · Maiores de 45 anos; · Persoas con discapacidade: aquelas persoas que teñan recoñecida, pola administración competente, unha discapacidade nun grao igual ou superior ao 33%. A acreditación da discapacidade será comprobada polos concellos no proceso de selección das persoas a contratar. · Persoas desfavorecidas que estean en algunha das seguintes situacións: drogodependencia, vivir nun fogar onde ninguén teña emprego, persoas sen fogar, persoas con fogar monoparental e persoas con problemas para encontrar emprego polo idioma ou cuestións socioculturais; · Parados de longa duración. Aos efectos deste programa se considerarán como parados de longa duración aquelas persoas que leven mais de dous anos como mínimo como demandantes de emprego; · Persoas víctimas de violencia de xénero. As solicitudes para formar parte do proceso selectivo presentaranse preferentemente pola Sede Electrónica do Concello de Betanzos, duranto o prazo de (5) CINCO DIAS HABILES contados a partir do seguinte á publicación do anuncio da convocatoria no Boletín Oficial da Provincia de A Coruña. Igualmente, estas solicitudes tamén poderán presentarse no rexistro xeral do Concello, en horario de atención ao público (de 9:00 a 14:00 horas de luns a venres), ou por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas (neste caso, as persoas aspirantes deberán comunicalo, enviando copia da instancia ao seguinte enderezo electrónico: personal@betanzos. net durante o mesmo prazo que o de presentación de instancias). Será necesario presentar orixinal ou copia da documentación relativa aos requisitos mínimos necesarios para a admisión dos/das candidatos/s, sen prexuízo de que o tribunal en calquera momento do proceso selectivo solicite a documentación orixinal, no caso de non ser aportada, se o considera oportuno. En todo caso, ao final do proceso e antes do nomeamento do/a candidato/a comprobarase fehacientemente a veracidade dos requisitos e méritos presentados, mediante a presentación da documentación orixinal ou de copia compulsada dela. Expirado o prazo de presentación de instancias, a Alcaldía ditará resolución declarando aprobada a lista provisional de persoas admitidas e excluídas, así como a composición do tribunal. Nesta resolución, que se publicará na páxina web do concello e no taboleiro de anuncios, indicaranse as iniciais e o DNI codificado das persoas admitidas e excluídas, coas causas de exclusión, concedendo un prazo de tres días hábiles para a corrección da documentación precisa para participar no proceso. No caso de que non existan persoas excluídas, a lista de admitidos/as quedará aprobada definitivamente sen abrir o prazo de corrección de documentación. As reclamacións serán aceptadas ou rexeitadas por resolución da Alcaldía, aprobando a lista definitiva de admitidos/as e excluídos/as. Esta resolución publicarase na páxina web do concello e taboleiro de anuncios. No caso de non presentar a documentación acreditativa do coñecemento de galego que se esixa (Celga 1), os/as candidatos/as non serán excluídos/as por esta causa. O tribunal comprobará mediante a realización dunha proba, o coñecemento da lingua galega. A proba cualificarase como apta ou non apta. No caso de ser cualificado/a como non apto/a o/a candidato/a quedará automaticamente excluído. O tribunal terá a seguinte composición, de acordo co art.60 do Estatuto Básico do Empregado Público e normativa concordante (para todas as prazas): Un presidente, tres vogais e un secretario, que serán nomeados na resolución de admitidos-excluidos. O tribunal poderá nomear asesores especializados segundo o obxecto das bases, que emitirán o correspondente informe, no caso de que se considere necesario para a correcta valoración dos méritos. Os membros do Tribunal deberán de absterse de intervir notificando á Presidencia cando concorran as circunstancias previstas nos artigos 23 da Lei 40/2015, do 1 de outubro. Así mesmo os interesados poderán promove-la recusación de acordo co sinalado no artigo 24 da devandita Lei. A cualificación final dos aspirantes será a suma das puntuacións obtidas na valoración dos méritos da fase de concurso mais da fase de oposicion, publicándose o resultado por orde de maior a menor puntuación. O Tribunal despois da cualificación dos aspirantes publicará a lista de aprobados, elevando a proposta de contratación á Sra. Alcaldesa-Presidenta das persoas seleccionadas por orde de puntuación, valorando obxectiva e proporcionalmente os méritos achegados e xustificados. A proposta de contratación non poderá incluír máis persoas que prazas convocadas. Así mesmo o Tribunal poderá formular proposta ó Sr. Alcalde-Presidente para deixar deserta a convocatoria no caso de que ningún dos aspirantes acredite méritos suficientes. O Tribunal non se poderá constituír nin actuar senón conta coa asistencia de máis da metade dos seus membros titulares ou suplentes, indistintamente; en todo caso requírese a presenza de Presidente e Secretario. O Tribunal publicará a lista coa cualificación definitiva dos aspirantes por orde de puntuación no Taboleiro de anuncios do Concello, asi como na paxina web. No caso de que un aspirante seleccionado renunciara, considerarase proposto o seguinte da lista. Non se efectuarán nomeamentos ata que o/a candidato/a proposto/a polo tribunal, presente, no prazo de 3 días naturais dende a publicación no taboleiro de anuncios do Concello da acta definitiva do tribunal, a seguinte documentación: · Declaración responsable de posuír a capacidade funcional para o desempeño das tarefas propias do posto de traballo; · Declaración responsable de non ter sido separado mediante expediente disciplinario do servizo de calquera Administración Pública ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial para empregos ou cargos públicos por resolución xudicial; · Declaración responsable de non estar incurso en situación de incompatibilidade segundo a Lei 53/84, do 26 de decembro, de Incompatibilidades do persoal ó servizo das Administracións Públicas e o R. D 598/85 que a desenvolve; · Documentación orixinal ou copia compulsada dos requisitos mínimos achegados coa instancia (no caso de non tela presentada). Para o caso de baixa ou renuncia da persoa nomeada, o Concello poderá substituíla polos/as seguintes candidatos/as da lista segundo a orde de puntuación que figure na acta de selección asinada polos membros do tribunal, tendo en conta que o prazo máximo da contratación será o fixado no contrato laboral temporal correspondente, realizado ao abeiro da subvención. En todo o que non se recolla nas presentes bases, será de aplicación a normativa vixente en materia de selección de persoal ao servizo das Administracións Públicas e en concreto a normativa de selección de persoal da Administración Local.7.1. Proxecto: Mantemento dos servizos municipais de limpeza viária no Concello de Betanzos, así como a limpeza dos parque infantís, mediante a contratación de 2 conductores/as de limpeza viária, a xornada completa durante un periodo de 8 meses e 12 días e 6 peóns/oas de limpeza viária, a xornada completa por un periodo de 8 meses e 12 días, sendo o custe salarial dos mesmos o seguinte: · Conductores: Salario bruto mensual incluida a parte proporcional das pagas extras 1205,09 €; · Peóns de limpeza viária: Salario bruto mensual incluida a parte proporcional das pagas extras 1122,99 €. 7.2. Duración do contrato: O contrato terá unha duración de 8 meses e 12 días vinculado ao devandito Programa de Integración Laboral mediante a execución de obras e servizos mínimos municipais dos concellos da provincia de menos de 20.000 habitantes PEL-Concellos Reactiva 2021, convocado pola Deputación Provincial da Coruña. Consonte á solicitude realizada á Deputación Provincial da Coruña ao abeiro do Programa de Integración Laboral mediante a execución de obras e servizos mínimos municipais dos concellos da provincia de menos de 20.000 habitantes PEL-Concellos Reactiva 2021, os/as traballadores que se contraten formarán parte da cuadrilla de limpeza viaria, que realizará o mantemento dos servizos municipais de limpeza viária no Concello de Betanzos, así como a limpeza dos parque infantís, así como o mantemento en xeral dos servizos minímos municipais. En xeral, as actuacións realizaranse en lugares como áreas recreativas, beirarrúas, parques e xardíns, zonas verdes, e entornos naturais, fincas e camiños de titularidade municipal e outros lugares de uso colectivo como fontes e lavadoiros públicos. Todas as actuacións ou servizos levaranse a cabo en bens e terreos de titularidade municipal e sobre os que existe plena dispoñibilidade. Conforme establece a Lei de emprego público de Galicia nas probas selectivas que se realicen, incluirase un exame de galego, agás para aqueles que acrediten o coñecemento da lingua galega conforme á normativa vixente. Neste caso o coñecemento da lingua galega, como requisito previo á valoración de méritos do concurso, quedará acreditado coa presentación por parte do/a candidato/a da certificación de estar, cando menos, en posesión do Celga 1 ou equivalente. No caso de non presentar a documentación acreditativa do coñecemento de galego esixida, os/as candidatos/as non serán excluídos por esta causa. Neste caso, realizarase no mesmo acto unha proba que acredite o coñecemento da lingua galega facendo constar na acta o resultado de dita proba. O tribunal, contará co asesoramento da normalizadora lingüística do Concello e cualificará ao aspirante como apto/a ou non apto/a. No caso de ser cualificado/a como non apto/a, xa non se valorarán os méritos.10.1. Fase de oposición, cun máximo de 10 puntos, consistirá na realización das seguintes probas de capacidade: 1º) Proba tipo test. Consistirá en contestar un cuestionario tipo test de 12 preguntas relacionadas coas funcións a desenvolver, con tres respostas alternativas, sendo só unha delas a correcta, nun tempo máximo de 30 minutos. Cada resposta correcta puntuarase con 0,5 puntos. As respostas incorrectas ou non constestadas non penalizarán. A proba cualificarase de 0 a 6 puntos, sendo eliminados os aspirantes que non acaden un mínimo de 2 puntos.2º) Prueba práctica. Consistirá nunha simulación de traballo, na que o aspirante terá que desenvolver tarefas relacionadas coa praza. A proba cualificarase de 0 a 4 puntos, sendo eliminados os aspirantes que non acaden un mínimo de 1,5 puntos. No caso de empate das puntuacións totais finais de dous/dúas ou máis aspirantes, este resolverase tendo en conta: 1º. A maior puntuación obtida na proba teórica da fase de oposición,. 2º. Preferencia de persoas que non perciban ningún tipo de prestación/subsidio por desemprego; 3º. Maior antigüidade en situación de desemprego. En todo o non previsto nesta bases estarase ao disposto na Lei 7/1985, de 2 de abril, Reguladora das Bases do Réxime Local; Real Decreto lexislativo 781/1986, de 18 de abril, polo que se aproba o texto refundido das disposicións legais vixentes en materia de réxime local; Lei 5/1997, de 22 de xullo, de Administración Local de Galicia; Lei 2/2015, de 29 de abril do emprego público de Galicia, e normativa de desenvolvemento da lexislación indicada. Rematada a fase de oposición realizarase a fase do concurso cos apsirantes que superen a fase de oposición.10.2. Fase de concurso: máximo 6 puntos. A fase se concurso será valorada do seguinte xeito: · Pola participación en programas de capacitación, formación e integración no mundo laboral, organizados ou financiados polas administracións públicas, relacionados coa materia obxeto de contratación, con acabado favorable 0,50 por cada programa ata un máximo 2,00 puntos; · Por cursos de formación relacionados exclusívamente coa materia obxeto de contratación: - De máis de 10 a 25 horas, 0,20 puntos c/u. - De máis de 25 a 50 horas, 0,40 puntos c/u. - De máis de 50 a 100 horas, 0,60 puntos c/u. - De máis de 100 horas, 0,80 puntos c/u. Confeccionarase unha bolsa de traballo coa relación dos aspirantes admitidos e presentados no procedemento selectivo (excluído os seleccionados) e pola orde decrecente de puntuación obtida no mesmo, co obxecto de cubrir posibles vacantes que se produzan ou as ausencias por desfrute de licencias regulamentarias, necesidade do servizo, etc., ou as baixas ou renuncia dos seleccionados. A orde de chamamento dos aspirantes será pola orde de puntuación obtida e terá carácter rotatorio. A presente convocatoria e cantos actos administrativos se deriven dela poderán ser impugnados polos/as interesados/as nos casos e na forma establecidos pola Lei 39/2015, do 1 de outubro, do procedemento administrativo común. Responsable do tratamento: Concello de Betanzos, con dirección no Edificio Liceo, praza de Galicia, 1, 15300 - Betanzos. Delegado de protección de datos: Para calquera dúbida pode dirixirse ao Delegado de Protección de datos do Concello de Betanzos: Servizos de Adaptación Continua en Protección de Datos RB, S. L. có que poderá contactar en correo@betanzos. net. Finalidade do tratamento: Os datos facilitados serán tratados para a tramitación administrativa que se derive da xestión deste procedemento. Lexitimación: A lexitimación para o tratamento dos datos persoais baséase no consentimento outorgado e no cumprimento dunha misión realizada en interese público ou no exercicio de poderes públicos conferidos ao responsable do tratamento. O consentimento é revogable en todo momento sen efectos retroactivos. Destinatarios/as: Os datos poderán ser comunicados ás Administracións Públicas no exercicio das súas competencias, cando sexa necesario para a tramitación e resolución dos seus procedementos ou por obriga legal. Prazo de conservación: O Concello de Betanzos conservará os datos durante o tempo que sexa necesario para cumprir coa finalidade para a que se solicitaron e para determinar as posibles responsabilidades que se poidan derivar da finalidade exposta e do tratamento dos datos. Dereitos: Ten dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos en calquera momento. Para elo, o Concello de Betanzos dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade. Pode consultar a información adicional y detallada sobre Protección de Datos solicitándoa por correo electrónico: correo@betanzos. net. Betanzos, 2 de marzo de 2021. A Alcaldesa, María Barral Varela I. D/Dª…………………………………………………. con D. N. I., nº…. con domicilio en., rúa., n.º., piso., C. P. Tlf., correo electrónico. II. Informado da convocatoria para a selección de persoal laboral temporal de (márquese o que proceda):  Condutor de limpeza viaria  Peón de limpeza viaria mediante concurso – oposición, correspondente ao Programa da Deputación Provincial de Integración Laboral mediante a execución de obras e servizos mínimos municipais dos concellos da provincia de menos de 20.000 habitantes PEL-Concellos Reactiva 2021, (BOP nº 210 do 09.12.2020), e considerando cumprir todos os requisitos esixidos nas bases publicadas no B. O. P. n.º., de data:.…………….…., que declara coñecer e aceptar. Tendo en conta que cumpre todos os requisitos esixidos na base terceira, comprométese a achegar os documentos acreditativos destes no suposto de ser seleccionado. III. Protección de datos de carácter persoal Responsable do tratamento: Concello de Betanzos, con dirección no Edificio Liceo, praza de Galicia, 1, 15300 - Betanzos. Delegado de protección de datos: Para calquera dúbida pode dirixirse ao Delegado de Protección de datos do Concello de Betanzos: Servizos de Adaptación Continua en Protección de Datos RB, S. L. có que poderá contactar en correo@betanzos. net. Finalidade do tratamento: Os datos facilitados serán tratados para a tramitación administrativa que se derive da xestión deste formulario. Lexitimación: A lexitimación para o tratamento dos datos persoais baséase no consentimento outorgado e no cumprimento dunha misión realizada en interese público ou no exercicio de poderes públicos conferidos ao responsable do tratamento. O consentimento é revogable en todo momento sen efectos retroactivos. Destinatarios/as: Os datos poderán ser comunicados ás Administracións Públicas no exercicio das súas competencias, cando sexa necesario para a tramitación e resolución dos seus procedementos ou por obriga legal. Prazo de conservación: O Concello de Betanzos conservará os datos durante o tempo que sexa necesario para cumprir coa finalidade para a que se solicitaron e para determinar as posibles responsabilidades que se poidan derivar da finalidade exposta e do tratamento dos datos. Dereitos: Ten dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos en calquera momento. Para elo, o Concello de Betanzos dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade. Pode consultar a información adicional y detallada sobre Protección de Datos solicitándoa por correo electrónico: correo@betanzos. net.  Tras ler a información en materia de protección de datos anterior, consinto expresamente o tratamento dos datos persoais que figuran neste formulario. Ser admitido ao proceso de selección convocado, para o que achega a documentación prevista na base cuarta da convocatoria. En., a. de. de 2021 Asdo. 1. O municipio de Betanzos.2. Os Concellos. Competencias e órganos de goberno.3. Organización municipal específica no Concello de Betanzos: Pleno, Alcalde e Xunta de Goberno Local, Tenentes de Alcalde e Concelleiros delegados e Comisións do Pleno e outros órganos complementarios.4. Limpeza pública. Tipos de traballos a realizar polos operarios do Servizo de Limpeza. Organización do servizo de limpeza.5. Nocións xerais sobre a retirada de residuos. Tratamento dos residuos sólidos urbanos. Reciclado. Xestión dos residuos sólidos urbanos. Recollida. Tratamento.6. Limpeza de espazos públicos, parques e xardíns. Limpeza de mobiliario urbano. Técnicas de limpeza.7. O persoal ao servizo da Administración Local. Integración en escalas, subescalas e clases. Dereitos e deberes dos empregados públicos“. Betanzos, 2 de marzo de 2021 A Alcaldesa, María Barral Varela. DOCUMENTO ASINADO DIXITALMENTE